SKS 16. Krievijas viesekspedīcija
SKS 16. Krievijas viesekspedīcija (krievu: 16 Российская экспедиции посещения jeb ЭП-16) bija Krievijas rīkota īslaicīga kosmonauta ekspedīcija uz Starptautisko kosmisko staciju (SKS). Viesekspedīcija startēja 2009. gada 26. martā ar kosmosa kuģi Sojuz TMA-14, un tās apkalpe bija kosmiskais tūrists Čārlzs Simoni, pirmais, kas kosmosā devies otro reizi. Kopā ar viņu ar Sojuz TMA-14 uz staciju tika nogādāti arī SKS 19. ekspedīcijas apkalpes locekļi Genādijs Padalka un Maikls Berets. Uz zemi kosmonauts atgriezās 8. aprīlī kosmosa kuģa Sojuz TMA-13 nolaižamajā aparātā kopā ar SKS 18. ekspedīcijas apkalpes locekļiem Juriju Lončakovu un Maiklu Finku.